钦定古今图书集成/明伦汇编/官常典/第747卷 > 姚若时〈子城 族人不显〉 赵良栋 梁可栋 萧大
## 钦定古今图书集成/明伦汇编/官常典/第747卷 > 姚若时〈子城 族人不显〉 赵良栋 梁可栋 萧大

成　、杨士英　、王多福

按《明外史张维世传》：“时中州地失亡多，其缙绅先后
死难者亦众。崇祯十三年，登封土寇李际遇因岁饥
倡乱，旬日间众数万。前凤阳通判姚若时，居鲁庄村，
被执，诱之降，大骂死。族诸生不显亦死之。若时子诸生城，思报父仇，数请兵讨贼。贼执之于路，亦抗骂死。
陕州赵良栋，仕蓬莱教谕，罢归，寓渑池。寇陷渑城，父”
子挺身骂贼死。其媳《若孙》亦赴井以殉。陕州之陷，平
定知州梁可栋大骂而死。淮安同知萧大成投井死。
西平陷，怀仁知县杨士英死之，子妇王亦死。息县陷，
贼召前项城教谕王多福欲官之，坚拒不赴。贼逼之，
投缳死。